જેના ભાગરૂપે તા. ૨ ઓક્ટોબર, ૨૦૧૬ ના રોજ ગાંધીજયંતિના ઉપલક્ષમાં વડોદરા શહેરના 'નારી ગૃહ' તથા 'ફતેહ આશ્રમ' આ બે સંસ્થાના ૭૦ અનાથ બાળકો (૩૫ દિકરીઓ તથા ૩૫ દિકરાઓ) ને તાજેતરમાં રજૂ થયેલ પ્રખ્યાત ક્રિકેટર મહેન્દ્રસિંહ ધોનીની જીવનકથા પરથી બનેલ ફિલ્મ 'એમ. એસ. ધોની - ધ અનટોલ્ડ સ્ટોરી' સિનેમાહોલમાં બતાવવા જવાનું વડોદરા સ્પંદન ટીમ દ્વારા આયોજન કરવામાં આવ્યું હતું. વડોદરા સ્પંદન ટ્રસ્ટ સદસ્ય ગાર્નિશ પટેલ, રવિ કોઠારી તથા પૂજા ચૌહાણ નારી ગૃહ તથા ફતેહ આશ્રમના સત્તાધીશો પાસેથી સ્પંદન ટ્રસ્ટ દ્વારા યોજાનાર આ કાર્યક્રમ માટે અનુમતિ મેળવવા ગયા હતા. અનાથ બાળકોના મનોરંજન માટે યોજવામાં આવતા આ હિતકારી કાર્યક્રમ માટે તેઓએ સત્વરે પરવાનગી આપી હતી.